ဝတ်ႈဢူၺ်းၵေႃႉ ႁႃႈပိူင်

ယိုၼ်ႈယေႃးပၼ်မႅင်ႇၶိူင်ႈ ၊ ဝႆႉၼင်ႇယိူင်ႈတူဝ်ႁဝ်း
ၸွႆႈလွင်ႈမၢၵ်ႈမီးၵၼ် ၊ လၢတ်ႈၵႂၢမ်းဝၢၼ်ၶေႃႈၸိုၼ်ႈ
တင်ႈၸႂ်ၸွမ်းသၸ်ႉၸႃႇ ၊ ဝတ်ႈတႃႇၵေႃႉလီ မီးႁႃႈယိူင်ႈၼႆယဝ်ႉ။

(ၽိင်ႈငႄႈပုတ်ႉထၽႃႇသႃႇ)

ပႅင်ႈၼင်ႇၸဝ်ႈၵဝ်ႇပဵၼ်လႆႈၼၼ်ႉ တေလႆႈယိုၼ်ႈမႅင်ႇပၼ်။
တေလႆႈဝႆႉၽဵင်ႇပဵင်း မိူၼ်ၼင်ႇတူဝ်ၸဝ်ႈၵဝ်ႇသေ ၵပ်းသိုပ်ႇ။
ၼင်ႇႁိုဝ်ၽၢႆႇပိူၼ်ႈၽၢႆႇႁဝ်း တေမီးၽွၼ်းလီၼၼ်ႉ တေလႆႈ ၶတ်းၸႂ်ႁဵတ်းသၢင်ႈ။
လွင်ႈလၢတ်ႈလွင်ႈၸႃ ဢၼ်ၶႂ်ႈလၢတ်ႈၼၼ်ႉ တေလႆႈလၢတ်းၵႂၢမ်းဝၢၼ်ႁႂ်ႈထုၵ်ႇႁူ။
လွင်ႈႁဵတ်းၵၢၼ်မၢၵ်ႈမီးၼၼ်ႉ တေလႆႈမၢၼ်ႇမႅၼ်ႈသေ တေဢမ်ႇလႆႈပၼ်ၵတိသၸ်ႉၸႃႇလူႉ။

ၽိုၼ်ဢိင်
ၼႃးလိၵ်ႈ (႒႑႐) ၊ တြႃးပုတ်ႉထၽႃႇသႃႇ (ၸၼ်ႉငဝ်ႈ) ထၢၼ်ၽွင်းလူင်သႃႇသၼႃႇ၊ ဢိတ်ႇဢွၵ်ႇတီႈ ထၢၼ်ၵူမ်းသႃႇသၼႃႇ ပီ 1999

!Main category